ວີໂອເອ ສຳພາດ ຍານາງທີນາ ມະຫາຣາດ ສະໝັກແຂ່ງຂັນ ເປັນສະມາຊິກສະພາສູງ ປະຈຳລັດ ໂອຮາຍໂອ
ຍານາງທີນາ ມະຫາຣາດ ອາຍຸ 27 ປີ ສຳເລັດການສຶກສາ ປະລິນຍາຕີ ຝ່າຍລັດຖະສາດ ກຳລັງໂຄສະນາຫາສຽງ ເຂົ້າສະໝັກແຂ່ງຂັນເປັນ ສະມາຊິກພາສູງ ປະຈຳລັດ Ohio.
ໃນລາຍການຊີວິດຊາວລາວ ຂອງ ວີໂອເອ ປະຈຳວັນພະຫັດມື້ນີ້ ເຮົາຈະນຳເອົາການ ສຳພາດກັບຍານາງທີນາ ມະຫາຣາດ ອາເມຣິກັນເຊື້ອສາຍລາວ ທີ່ສະໝັກເປັນສະມາ ຊິກສະພາສູງ ປະຈຳລັດ Ohio ຕັ້ງຢູ່ທາງພາກກາງຂ້ອນຂ້າງໄປຕາເວັນອອກຂອງສະ ຫະລັດ ປັດຈຸບັນນີ້ ທີນາ ກຳລັງໂຄສະນາຫາສຽງເລືອກຕັ້ງທົ່ວໄປ ຊຶ່ງຈະມີຂຶ້ນໃນວັນ ທີ 8 ເດືອນພຶດສະພາ ປີ 2018 ປີໜ້ານີ້ ຍານາງທີນາເກີດຢູ່ໃນສະຫະລັດ ສຳເລັດປະ ລິນຍາຕີຝ່າຍລັດຖະສາດ ຈາກມະຫາວິທະຍາໄລ Ohio ເປັນຫຍັງທີນາ ຈຶ່ງມີຄວາມ ສົນໃຈ ຢາກສະໝັກເຂົ້າມາຮັບໃຊ້ຢູ່ໃນໜ້າທີ່ອັນສຳຄັນ ຂອງວົງການໆເມືອງດັ່ງກ່າວ ນີ້ ກິ່ງສະຫວັນ ຈະມີຄຳຕອບ ມາສະເໜີທ່ານ ສະບາຍດີທ່ານຜູ້ຟັງທີ່ເຄົາລົບ ຄຳຂວັນພາສາອັງກິດເວົ້າໄວ້ວ່າ “Be All You Can Be” ໝາຍຄວາມວ່າ “ເຈົ້າສາມາດເປັນໄດ້ທຸກຢ່າງທີ່ຢາກເປັນ ” ນັ້ນແມ່ນສິດເສຣີ ພາບ ແລະຄວາມສະເໝີພາບ ບໍ່ວ່າຈະເປັນດ້ານການສຶກສາ ການປະກອບວິຊາອາ ຊີບ ແລະວົງການໆເມືອງກໍຕາມ ເຖິງແມ່ນວ່າປະຊາກອນອາເມຣິກັນ ຈະມີຈຳນວນ ເຖິງສາມຮ້ອຍລ້ານກວ່າຄົນກໍຕາມ ແຕ່ກໍຍັງຖືວ່າ ພວກເຂົາເຈົ້າເປັນຄົນກຸ່ມນ້ອຍ ທີ່ ໄດ້ຮັບສິດທິເທົ່າທຽມກັນ ໂດຍມີກົດໝາຍອັນສັກສິດ ຫ້າມກີດກັ້ນລຳອຽງ ເຖິງພື້ນ ຖານທີ່ມາຜີວພັນຄວາມເຊື່ອຖືດ້ານສາສະໜາ ແລະເພດ ໄວ ຢູ່ໃນລະບົບການປົກ ຄອງຂອງລັດຖະບານສະຫະລັດ ຈາກທ້ອງຖິ່ນຂຶ້ນໄປເຖິງລັດລັດຖະບານກາງ ຈົນ ຮອດຂັ້ນປະທານາທິບໍດີ ເພາະສະນັ້ນຈຶ່ງບໍ່ແປກປະຫລາດຫຽັງ ທີ່ເຮົາຈະສັງເກດ ເຫັນບັນດານັກການເມືອງ ມີເຊື້ອສາຍມາຈາກທຸກໆຫົນແຫ່ງຢູ່ໃນໂລກ ທີ່ໄດ້ວາງ ບົດບາດໄວ້ ຢູ່ໃນວົງການເມືອງຂອງສະຫະລັດ ຍານາງທີນາ ມະຫາຣາດ ແມ່ນອາເມຣິກັນເຊື້ອສາຍລາວ ເກີດເມື່ອວັນທີ 30 ເດືອນພະ ຈິກ ປີ 1990 ທີ່ເມືອງ Whitehall ລັດ Ohio ສະຫະລັດອາເມຣິກາ ທີນາ ໄດ້ຖືກລ້ຽງດູ ຢູ່ໃນສັງຄົມພຸດທະສາສໜາ ສາມາດປາກພາສາລາວໄດ້ນ້ອຍນຶ່ງ ສຳເລັດປະລິນຍາຕີ ຝ່າຍລັດຖະສາດ ເຄີຍເປັນນັກສຶກສາຝຶກອົບຮົມຢູ່ທີ່ ສະພາຕໍ່າ ແລະສະພາສູງຂອງສະ ຫະລັດ ເຄີຍໄດ້ເຮັດວຽກລົງຄະແນນສຽງປ່ອນບັດໃຫ້ແກ່ຊາວເອເຊຍອາເມຣິກັນ ແລະ ຊາວເກາະປາຊິຟິກ (APIAV) ແລະໄດ້ອາສາສະໝັກຮັບໃຊ້ຢູ່ໃນສັງຄົມທ້ອງຖິ່ນ ສິ່ງເຫລົ່ານີ້ແມ່ນປະສົບການ ທີ່ໄດ້ເຫັນສະພາບການ ແລະກະຕຸ້ນໃຫ້ ຍານາງທີນາ ສະໝັກເຂົ້າມາຮັບໃຊ້ເປັນສະມາຊິກລັດຖະສະພາ ລັດ Ohio ຊຶ່ງນາງໄດ້ກ່າວຕໍ່ ວີໂອເອ ເຖິງຈຸດປະສົງອັນນີ້ວ່າ: ຍານາງທີນາ ແມ່ນແມ່ຍິງອາເມຣິກັນເຊື້ອສາຍລາວ ຜູ້ໄດ້ຮັບອິດສະລະພາບໃນການ ປາກເວົ້າ ວ່ອງໄວ ເຂັ້ມແຂງ ສິ່ງເຫລົ່ານີ້ ໄດ້ກະກຽມໃຫ້ນາງຕໍ່ສູ້ ເພື່ອສິ່ງທີ່ຖືກຕ້ອງ ທີນາ ກ່າວຕໍ່ ວີໂອເອ ອີກວ່າ: ຍານາງທີນາ ເປັນລູກສາວຄົນທີສອງ ຂອງທ່ານວົງສົມເລດ ມະຫາຣາດ ອະດີດນາຍ ທະຫານຈາກເມືອງປາກເຊ ແລະແມ່ ມື້ລາງຍານາງວັນນາ ມະຫາຣາດ ອະດີດນາງ ພະຍາບານ ຈາກເມືອງສະຫວັນນະເຂດ ປະເທດລາວ ທິນາໄດ້ກ່າວຕໍ່ໄປອີກວ່າ: ໃນຊີວິດຂອງຄົນເຮົາ ຫລາຍໆຄັ້ງເຫດຮ້າຍຈະມີຜົນກະທົບຕໍ່ການດຳລົງຊີວິດທັງໃນ ທາງບວກ ແລະທາງລົບ ຊຶ່ງທີນາໄດ້ກ່າວຕໍ່ ວີໂອເອ ດັ່ງນີ້: ທີ່ກ່າວໄປນັ້ນແມ່ນເລື່ອງລາວຂອງການຜ່ານຜ່າຊີວິດຂອງ ຍານາງທີນາ ມະຫາຣາດ ຜູ້ ສະໜັກເປັນສະມາຊິກສະພາ ລັດ Ohio ຊຶ່ງຈະມີການເລືອກຕັ້ງທົ່ວໄປໃນວັນທີ 8 ເດືອນພຶດສະພາ 2018 ປີໜ້ານີ້ ຍານາງທີນາ ແມ່ນລູກສາວຄົນທີສອງໃນຈຳນວນອ້າຍເອື້ອຍນ້ອງນຳກັນສີ່ຄົນ ຈາກຄອບຄົວມະຫາຣາດ ຕັ້ງຖິ່ນຖານຢູ່ລັດ Ohio ສະຫະລັດອາເມຣິ ກາ ເຖິງແມ່ນວ່າຍານາງທິນາ ຈະໄດ້ມາເກີດຢູ່ໃນສະຫະລັດ ສາມາດເຂົ້າໃຈພາສາລາວ 80% ແຕ່ຄວາມເປັນລາວນັ້ນ ກໍແມ່ນຍັງມີຢູ່ ຄື ນາງມັກກິນແກງໜໍ່ໄມ້ ເຂົ້າໜຽວ ແລະ ຕົ້ມເຄັມ